सहकारिता मंत्रालय
केन्द्रीय गृह एवं सहकारिता मंत्री श्री अमित शाह आज कर्नाटक के पुत्तूरमें CAMPCO  के स्वर्ण जयंती समारोह में मुख्य अतिथि के रूप में शामिल हुए
श्री अमित शाह ने श्री क्षेत्र हनुमागिरि में बने श्री भारती अमरज्योति मंदिर का उद्घाटन किया और पुत्तुर में पंचमुखी अंजनेय मंदिर में दर्शन और पूजा-अर्चना भी की
प्रधानमंत्री श्री नरेन्द्र मोदी जी के नेतृत्व में हमारी सरकार ने पं. दीनदयाल उपाध्याय जी के अंत्योदय के सिद्धांत पर चल गरीब कल्याण का एक यज्ञ शुरू किया है, जिसके तहत हर गरीब को घर, बिजली, पानी, गैस, शौचालय, हेल्थ इंश्योरेंस और मुफ्त अनाज दिया जा रहा है
प्रधानमंत्री श्री नरेन्द्र मोदी जी ने सहकारिता मंत्रालय की स्थापना की और और सहकारिता के माध्यम से किसानों और गांव की सेवा करने का एक नया रास्ता खोजा
1973 में दूरदर्शी किसान नेता श्री वाराणसी सुब्रैया भट द्वारा स्थापित CAMPCO आज एक विशाल वटवृक्ष बन गया है, स्थापना के समय इसके 3,000 सदस्य थे और आज 1,38,000 सदस्यों के साथ 3,000 करोड़ रूपए सालाना टर्नओवर वाला एक विशाल कोऑपरेटिव बन गया है
किसी भी सहकारी समिति के 50 साल पूरे होना यह प्रमाणित करता है कि उस संस्था ने किसानों और अपने सदस्यों की सेवा पूरी क्षमता से की है
CAMPCO द्वारा देश का पहला ऐग्री मॉल बनाया जा रहा है, इस बहुमंजिला ऐग्री मॉल में कृषि के सभी साधनों व उपकरणों के साथ-साथ भंडारण की सुविधा भी उपलब्ध होगी
मोदी जी के नेतृत्व में पूरे देश में हमारी पार्टी की सरकारें राष्ट्रीय सुरक्षा, समृद्धि और गरीबों के कल्याण को समर्पित हैं
पिछली सरकार ने PFI के 1700 लोगों को छोड़ा था, लेकिन श्री नरेन्द्र मोदी जी ने PFI पर बैन लगाकर इसे हमेशा के लिए बंद कर दिया है, तुष्टीकरण करके देशविरोधी तत्वों को ताकत देने वाले कभी कर्नाटक को सुरक्षित नहीं रख सकते
मोदी सरकार ने देश को सुरक्षित कर देश से आतंकवाद और नक्सलवाद को समाप्त करने का काम किया है
केन्द्रीय गृह एवं सहकारिता मंत्री श्री अमित शाह आज कर्नाटक के पुत्तुर में  CAMPCO के स्वर्ण जयंती समारोह में मुखिय अतिथि के रूप में शामिल हुए।
श्री अमित शाह ने श्री क्षेत्र हनुमागिरि में बने श्री भारती अमरज्योति मंदिर का उद्घाटन किया और पुत्तुर में पंचमुखी अंजनेय मंदिर में दर्शन और पूजा-अर्चना भी की। इस अवसर पर कर्नाटक के मुख्यमंत्री श्री बसवराज बोम्मई सहित अनेक गणमान्य व्यक्ति उपस्थित थे।
अपने संबोधन में केन्द्रीय सहकारिता मंत्री ने कहा कि प्रधानमंत्री श्री नरेन्द्र मोदी जी के नेतृत्व में हमारी सरकार ने पं. दीनदयाल उपाध्याय जी के अंत्योदय के सिद्धांत पर चल कर गरीब कल्याण का एक यज्ञ शुरू किया है, जिसके तहत हर गरीब को घर, बिजली, पानी, गैस, शौचालय, हेल्थ इंश्योरेंस और मुफ्त अनाज दिया जा रहा है। श्री शाह ने कहा कि पूरे देश में हमारी पार्टी की सरकारें राष्ट्रीय सुरक्षा, समृद्धि और गरीबों के कल्याण को समर्पित हैं। उन्होंने कहा कि पंडित दीनदयाल उपाध्याय जी ने एकात्म मानववाद के दर्शन में इन तीनों विचारों को समाहित किया और इसे आगे बढ़ाया। श्री शाह ने कहा पंडित दीनदयाल उपाध्याय जी की पुण्यतिथि पर उन्हें श्रद्धांजलि दी।
श्री अमित शाह ने कहा कि आज यहां कैंपको के एग्री मॉल का शिलान्यास हुआ है और 1,50,000 वर्ग फुट के इस एग्री मॉल में कृषि के सारे साधन, मशीनरी, कीटनाशक, उर्वरक, फर्टिलाइज़र, बीज और स्टोरेज जैसी सुविधाएं उपलब्ध हैं और पूरे भारत में ये पहला ऐसा एग्री मॉल है जो कोऑपरेटिव के आधार पर चलेगा। उन्होंने कहा कि कैंपको ने 50 साल पूरे कर लिए हैं और किसी भी सहकारी समिति के 50 साल पूरे होना यह प्रमाणित करता है कि उस संस्था ने किसानों और अपने सदस्यों की सेवा पूरी क्षमता से की है। श्री शाह ने कहा कि 1973 में दूरदर्शी किसान नेता श्री वाराणसी सुब्रैया भट द्वारा स्थापित ये कोऑपरेटिव आज फलफूल कर एक विशाल वटवृक्ष बन गया है। उन्होंने कहा कि स्थापना के समय इसके 3,000 सदस्य थे और आज 1,38,000 सदस्यों के साथ एक विशाल कोऑपरेटिव बनकर हमारे सामने है जिसका सालाना टर्नओवर 3,000 करोड़ रूपए है।
देश के पहले सहकारिता मंत्री ने कहा कि प्रधानमंत्री श्री नरेन्द्र मोदी जी ने सहकारिता मंत्रालय की स्थापना की और और सहकारिता के माध्यम से किसानों और गांव की सेवा करने का एक नया रास्ता खोजा है। उन्होंने कहा कि कैंपको एक ऐसी सहकारी संस्था है जिसने विंडमिल यूनिट और 500 मेगावॉट के सोलर पैनल बनाए हैं और 107 शाखाओं, 2000 कर्मचारियों और 2700 करोड रुपए के टर्नओवर के साथ कैंपको में लोगों के विश्वास के बारे में पता चलता है। उन्होंने कहा कि प्रधानमंत्री मोदी ने इस वर्ष के बजट में सहकारिता के लिए हर पंचायत में मल्टीडाइमेंशनल पैक्स  बनाने का निर्णय लिया है और अब 2 लाख नए पैक्स 3 साल में भारत में बनाए जाएंगे और हर पंचायत में पैक्स की स्थापना होगी। इसके साथ-साथ बहुत सारी सुविधाएं सहकारिता को देने की बात की गई है। उन्होंने कहा कि प्रधानमंत्री श्री नरेन्द्र मोदी जी ने इस क्षेत्र के लिए बहुत कुछ किया है।
केन्द्रीय गृह एवं सहकारिता मंत्री ने कहा कि पिछली सरकार ने पीएफआई के 1700 लोगों को छोड़ा था, लेकिन श्री नरेन्द्र मोदी जी ने पीएफआई पर बैन लगाकर इसे हमेशा के लिए बंद कर दिया है। उन्होंने कहा कि यह तुष्टीकरण करके देशविरोधी तत्वों को ताकत देने वाले कभी कर्नाटक को सुरक्षित नहीं रख सकते। उन्होंने कहा कि मोदी सरकार ने देश को सुरक्षित कर देश से आतंकवाद और नक्सलवाद को समाप्त करने का काम किया है। उन्होंने कहा कि जम्मू-कश्मीर में से धारा 370 हटाते वक्त किसी भी प्रकार की हिंसा या विरोध नहीं हुआ और मोदी जी ने 5 अगस्त, 2019 को धारा 370 को समाप्त करके कश्मीर को हमेशा के लिए भारत माता का मुकुट बनाने का काम किया।
श्री अमित शाह ने कहा कि दक्षिणी कर्नाटक में हाइड्रोजन ऊर्जा संयंत्र स्थापित करने के लिए हम प्रोजेक्ट लेकर आ रहे हैं, 104 एकड़ औद्योगिक क्षेत्र में प्लास्टिक पार्क स्थापित किया जा रहा है। हम कैंपको को भी और मजबूत करने जा रहे हैं और इस क्षेत्र के मछुआरों, सहकारिता के लिए अलग मंत्रालय बनाया और प्रधानमंत्री मत्स्य संपदा योजना के माध्यम से तटवर्ती जिले में गहरे समुद्र में भी मछली पकड़ने के लिए मछुआरों की सहायता कर रहे हैं।उन्होंने कहा कि अल्पसंख्यक छात्रों के लिए भी 1000 क्षमता वाला छात्रावास बनाया गया है। बेंगलुरु और मेंगलुरू को स्टार्टअप हब बनाया और इसके साथ-साथ श्री नारायण गुरु आवासीय विद्यालय बनाया और लगभग 34850 हेक्टेयर भूमि आदिवासी भाइयों को देने का काम बसवराज बोम्मई जी की सरकार ने किया है।
केन्द्रीय सहकारिता मंत्री ने कहा कि भारत सरकार ने शिर्डी घाट में टनल रोड बनाने का काम किया, जिससे पोर्ट के ट्रांसपोर्टेशन में बड़ी सुविधा हो जाएगी। एमएसपी योजना के अंतर्गत उबले हुए चावल खरीदने का काम कर्नाटक सरकार ने किया है और कर्नाटक सरकार उबले हुए चावल खरीदकर किसानों के साथ चट्टान की तरह खड़े है। उन्होंने कहा कि मोदी जी ने अभी मेंगलुरु दौरे पर 3800 करोड रुपए की विभिन्न परियोजनाओं की नींव रखी, मेंगलुरु पोर्ट के अपग्रेडेशन के लिए 1000 करोड़ रूपए की 5 योजनाएं भी आए और मेंगलुरु रिफाइनरी में 2500 करोड रुपए का एक्सपेंशन प्रोग्राम भी हमारी सरकार ने बनाया है।